Silvia Rodríguez González

Silvia Rodríguez González, Silvia Rodríguez poeta izenez sinatzen duena (Las Palmas Kanaria Handiakoa, 1970eko apirilaren 1a) kanariar poeta da.

 Ibilbidea 
Pasa den mendeko 90eko hamarkadan hasi zen olerkiak argitaratzen, eta 2004tik aurrera, liburuak.

Beste antologia batzuen artean, 23 Pandoras: Poesía alternativa española (Baile del Sol, 2009), Voces de Papel / A Miguel Hernández (Cervantes Institutua, Lyon, 2010), Poesía Canaria Actual (La manzana poética, Kordoba,2016) edo Abraço Atlântico (Funchal, 2020) lanetan dago bildua.

Horrez gain, La fiesta innombrable (Baile del Sol, 2009) eta Las bocas del agua (Baños del Carmen bilduma, Ediciones Vitruvio, 2014) poesia liburuetan ere baditu poemak.

Genovako (2005) eta Habanako (2008 eta 2009) Nazioarteko Poesia Jaialdietan parte hartu du, Genovako Udazkeneko Literatura Programan 2009an eta Gasteizko Poeten Nazioarteko II. Poesia Jaialdian 2014an.

Hainbat aldizkaritan argitaratu ditu poemak: La porte des poetes, Ficciones, Turia, Piedra del molino, Mundo Hispánico, Telegrafica, 21 versos, Uj Forras, OPUS, Fraktal eta Librújula. Haren poemak italierara, hungarierara eta eslovakierara itzuli dituzte.

Granadako kultura garaikidearen aldizkariko erredakzio-kontseiluko kide izan zen, eta Mundo Hispánico kultura-aldizkariko kolaboratzailea da Suitzan, baita Trasdemar de Literaturas Insular aldizkari digitalekoa ere.

Haren Probintzia del dolor liburua Kanarietako Gobernuak argitaratzen duen Kanarietako Oinarrizko Liburutegian sartu dute, Kanarietako idazleek sortutako literaturari balioa eman eta ikusgarritasuna emateko asmoz.

 Aintzatespenak 

 2018an, Tafallako María del Villar XXIV. poesia lehiaketan, Nafarroako María del Villar Berruezo Fundazioak María del Villar Berruezo de Mateo dantzari eta idazlearen omenez antolatzen duen lehiaketan, Marabulla poemategiagatik, ex aequo saria eskuratu zuen. Patricia Severin idazle argentinarrarekin partekatu zuen saria.

 Lanak 

 2004, Rojo Caramelo, Alharafishedita argitalpena.
 2005, El ojo de Londres  El Museo Canario, ISBN 978-84-89842-19-9.
 2007, Casa Banana, Poesía Gabinete Literario bilduma, ISBN 978-84-611-5577-4.
 2008, Shatabdi Express, Baile del Sol argitalpena, ISBN 978-84-96687-77-6.
 2009, Bloc de notas, Ediciones Idea, ISBN 978-84-8382-820-5.
 2013, Departamento en Quito, Ediciones La Palma, ISBN 978-84-95037-75-6.
 2015, Ciudad Calima, Ediciones Tragacanto, ISBN 978-84-943722-2-3.
 2016, Las princesas no tienen nombre, Maclein y Parker argitaletxea, ISBN 978-84-946586-1-7.
 2018, Padresueño, Ediciones Tragacanto, ISBN 978-84-943722-7-8.
 2019, Marabulla (María del Villar Nazioarteko poesia saria 2018), ISBN 978-84-95173-36-2.
 2020, Provincia del dolor,  Biblioteca Básica Canaria bilduma. Gobierno de Canarias. ISBN: 978-84-7947-753-0.
 2021, Marabulla, Nectarina Colección Libellus argitalpena, ISBN  9788412315035.
 2021, Marabulla, Rosa de los vientosbilduma.  Palabrava argitalpena, Santa Fe, República  Argentina. ISBN 978-987-4156-32-7

   Erreferentziak 

 Kanpo estekak 

 Silvia Rodriguezen bideoa YouTuben errezitatzen.
 Silvia Rodriguezen bideoa Palabras liberadas del Ateneo de La Laguna en Instagram.

Kategoria:Las Palmas Kanaria Handiko jendea
Kategoria:XX. mendeko Espainiako idazleak
Kategoria:Emakume idazleak